CELEX: 32015D0317
Language: bg
Date: 2015-02-24 00:00:00
Title: Решение (ОВППС) 2015/317 на Комитета по политика и сигурност от 24 февруари 2015 година относно приемане приноса на трета държава към военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta) (ATALANTA/2/2015)

27.2.2015   
            
            
               BG
            
            
               Официален вестник на Европейския съюз
            
            
               L 56/75
            
         РЕШЕНИЕ (ОВППС) 2015/317 НА КОМИТЕТА ПО ПОЛИТИКА И СИГУРНОСТ
   от 24 февруари 2015 година
   относно приемане приноса на трета държава към военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta) (ATALANTA/2/2015)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Съвместно действие 2008/851/ОВППС на Съвета от 10 ноември 2008 г. относно военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (1), и по-специално член 10 от него,
   като взе предвид Решение ATALANTA/3/2009 на Комитета по политика и сигурност от 21 април 2009 г. относно създаването на Комитет на участващите държави във военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta) (2009/369/ОВППС) (2),
   като има предвид, че:
   
               (1)
            
            
               Съгласно член 10, параграф 2 от Съвместно действие 2008/851/ОВППС Съветът упълномощава Комитета по политика и сигурност (КПС) да взема съответните решения относно приемането на предложения принос от трети държави.
            
         
               (2)
            
            
               На 29 април 2014 г. КПС прие Решение ATALANTA/2/2014 (3), с което измени Решение ATALANTA/3/2009.
            
         
               (3)
            
            
               След отправената на 24 октомври 2014 г. препоръка на командващия операцията на ЕС за принос от Колумбия и дадения на 22 януари 2015 г. съвет от Военния комитет на Европейския съюз, приносът от Колумбия следва да бъде приет.
            
         
               (4)
            
            
               Участието на Колумбия е в зависимост от влизането в сила на споразумението между Европейския съюз и Република Колумбия за създаване на рамка за участието на Република Колумбия в операциите на Европейския съюз за управление на кризи (4), подписано на 5 август 2014 г.
            
         
               (5)
            
            
               В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната,
            
         ПРИЕ НАСТОЯЩОТО РЕШЕНИЕ:
   Член 1
   1.   Приносът от Колумбия за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta), се приема и се счита за съществен.
   2.   Колумбия се освобождава от финансови вноски за бюджета на Atalanta.
   Член 2
   Настоящото решение влиза в сила в деня на приемането му.
   
      Съставено в Брюксел на 24 февруари 2015 година.
      
         
            За Комитета по политика и сигурност
         
         
            Председател
         
         W. STEVENS
      
   
   
      (1)  ОВ L 301, 12.11.2008 г., стр. 33.
   
      (2)  ОВ L 112, 6.5.2009 г., стр. 9.
   
      (3)  Решение Atalanta/2/2014 на Комитета по политика и сигурност от 29 април 2014 г. относно приемане на приноса на трета държава към военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta) и за изменение на Решение ATALANTA/3/2009 (2014/244/ОВППС) (ОВ L 132, 3.5.2014 г., стр. 63).
   
      (4)  ОВ L 251, 23.8.2014 г., стр. 8.